P6_TA(2006)0302
Fremstillingsindustrien i EU
Europa-Parlamentets beslutning om politiske rammer til styrkelse af fremstillingsindustrien i EU —
mod en mere integreret industripolitisk strategi (2006/2003(INI))
Europa-Parlamentet,
—der henviser til meddelelse fra Kommissionen om gennemførelse af Fællesskabets Lissabon-program:
Politiske rammer til styrkelse af fremstillingsindustrien i EU —mod en mere integreret industripolitisk
strategi (KOM(2005)0474),
—der henviser til Kommissionens arbejdsdokumenter i tilknytning til denne meddelelse (SEK(2005)1215,
SEK(2005)1216 og SEK(2005)1217),
—der henviser til konklusionerne fra Rådet (konkurrenceevne) den 28. november 2005,
—der henviser til formandskabets konklusioner fra Det Europæiske Råd i Bruxelles den 23. og
24. marts 2006,
—der henviser til udtalelse vedrørende Kommissionens ovennævnte meddelelse fra Det Europæiske Økono-
miske og Sociale Udvalg (INT/288-CESE 595/2006),
—der henviser til forretningsordenens artikel 45,
—der henviser til betænkning fra Udvalget om Industri, Forskning og Energi og udtalelse fra Udvalget om
Beskæftigelse og Sociale Anliggender (A6-0206/2006),
A. der henviser til, at Kommissionen i ovennævnte meddelelse på grundlag af en detaljeret screening af
konkurrenceevnen i 27 individuelle sektorer skitserer en arbejdsplan for den industripolitiske indsats i
fremstillingsindustrierne i de kommende år,
B. der henviser til, at en dynamisk og stærkt konkurrencedygtig industri og høje sociale og miljømæssige
standarder er dele af den europæiske model for økonomisk udvikling,
C. der henviser til, at fremstillingsindustrien i EU står for omkring 20 % af EU's produktion og beskæftiger
ca. 34 millioner mennesker, hvoraf mere end halvdelen er ansat i små og mellemstore virksomheder
(SMV),
D. der henviser til, at Rådet anerkender betydningen af fremstillingsindustrien som generator for nye og
innovative produkter,
1. glæder sig over Kommissionens meddelelse, hvori der fastlægges en politisk ramme og et forbedret
arbejdsprogram for fremstillingsindustrierne i de kommende år; betragter denne meddelelse som envæsentlig byggesten i udformningen af en sund og afbalanceret industripolitik, der kombinerer konkrete
sektorspecifikke aktioner med horisontale politiske initiativer, som er fælles for sektorerne;
2. anerkender den vigtige rolle, som fremstillingsindustrierne spiller i EU; påpeger, at fremstilling, tjeneste-
ydelser og handel i stigende grad er tæt forbundne i det moderne erhvervsliv; anbefaler derfor, at der
udvikles en sammenhængende industripolitik på europæisk niveau med henblik på at tackle udfordringerne iforbindelse med globaliseringen;
3. henviser til, at EU som målsætning bør have fortsat at være en industriel stormagt og ikke indskrænke
sig til kun at udvikle sin servicesektor;
4. mener, at EU bør gøre en indsats for at sikre en fælles udvikling af konkurrencestrategier inden for
industri og servicesektoren samt fremme god praksis i forbindelse med iværksætterklimaet og iværk-
sætterånd, herunder virksomhedernes sociale ansvar og ligestilling af mænd og kvinder;13.12.2006 C 303 E/646 Den Europæiske Unions Tidende
Onsdag, den 5. juli 2006DA
5. minder om, at Lissabon-strategiens målsætninger er minimumsmål, som medlemsstaterne bør forpligte
sig til at overholde; konstaterer, at adskillige medlemsstater for nylig har vedtaget nationale politikker for at
styrke deres respektive produktionsindustrier; mener, at isolerede nationale politikker vil kunne hindre udvik-lingen af en europæisk industripolitik, og at en bedre koordinering mellem foranstaltninger truffet afmedlemsstaterne og fællesskabsforanstaltninger ville kunne styrke begge dele; opfordrer derfor indtrængendeKommissionen og medlemsstaterne til at udforme mekanismer til effektiv koordinering af indsatsen på dette
område, med inddragelse af regeringer, industri og andre aktører på europæisk, nationalt og regionalt plan;
6. erindrer om, at uden en regeringsindsats vil det være umuligt at sikre rammer for industrien, der er
stabile og tillokkende og garanterer retssikkerhed; understreger, at en moderne offentlig sektor er særdelesvigtig, når det gælder om at skabe infrastrukturer og styrke såvel uddannelse som innovation;
7. mener, at målsætningen for Fællesskabets politik for støtte og bistand til den nationale industripolitik
bør bestå i udvikling af europæiske flagskibe for topkvalitet, så der kan opstå synergieffekter mellem indu-striområder og forskningscentre, samtidig med at der bør være en politisk og makroøkonomisk ramme, derer tilpasset udviklingen, og fungerer som et middel til at fremme større investeringer og skabe velstand ogbeskæftigelse af høj kvalitet med tilhørende rettigheder; glæder sig over, at der med Kommissionens medde-
lelse indføres en definition af en europæisk industripolitik; understreger dog, at denne tilgang ikke kun må
være horisontal, men også skal tage hensyn til de enkelte sektorer;
8. minder Kommissionen om behovet for at integrere foranstaltninger med henblik på energibesparelse og
-effektivitet i alle politikområder; bemærker, at energiudgifter er en betydelig faktor inden for mange erhverv,og opfordrer derfor Kommissionen til at foreslå særforanstaltninger og -programmer vedrørende dette som
led i dens industripolitik;
9. støtter de initiativer, der er omhandlet i Kommissionens meddelelse; glæder sig over den detaljerede
analyse af 27 sektorer og det klare fokus i henstillingerne; mener dog, at den konkrete gennemførelse afinitiativerne er udfordringen her og nu; mener, at det for at sikre sammenhæng i gennemførelsen på lang sigt
er nødvendigt, at de foreslåede initiativer koordineres af Generaldirektoratet for Erhvervspolitik og Industri
og af Rådet i sammensætningen »konkurrenceevne«; opfordrer i den henseende Kommissionen til at infor-mere Parlamentet om de fremskridt, der opnås i forbindelse med initiativerne, inden udgangen af 2006;anmoder ligeledes Kommissionen om at undersøge muligheden for en systematisk evaluering og en regel-mæssig analyse af fordelene og merværdien ved initiativer som f.eks. grupper på højt plan, innovations-paneler og arbejdsgrupper i deres respektive sektorer;
10. opfordrer Kommissionen til i tilstrækkelig grad at være opmærksom på alle sektorer i fremstillings-
industrierne og om nødvendigt at udfylde hullerne med hensyn til analysen af bestemte sektorer og medhensyn til de foranstaltninger, der iværksættes, i betragtning af at der er en høj koncentration af bestemteindustrier i visse regioner;
11. anerkender behovet for øget konkurrencedygtighed i fremstillingsindustrien; glæder sig over, at
Kommissionen fremhæver virksomhedernes sociale ansvar og behovet for en bæredygtig udvikling; opfordrerKommissionen til at vægte arbejdsmiljø og arbejdstagernes sikkerhed og sundhed lige højt for at sikre at derskabes flere og bedre job;
12. anerkender, at en europæisk industripolitik inden for sektorer, som er af strategisk interesse for EU's
medlemsstater, forudsætter en styrkelse af de eksisterende industrier, fastholdelse af åbningen af det indremarked, regulering i det omfang, det er nødvendigt, og hvor det er påkrævet, og hensyntagen til de konkur-renceparametre, som kan påvirke beskæftigelsen i mange europæiske lande, samt moderniseringsstøtte tilhele den del af den europæiske industri, der er eller vil kunne blive konkurrencedygtig;
13. er overbevist om, at fremtiden for Europas fremstillingsindustrier ligger i øget merværdi og bedre
kvalitet; er derfor bekymret over, at EU's handel generelt er koncentreret om sektorer med middelhøjt tekno-loginiveau og en arbejdsstyrke, hvis kvalifikationer ligger på lavt til middelhøjt niveau; mener, at uddannelsepå alle niveauer er afgørende både for at forbedre arbejdsstyrkens kvalifikationer og for at fremme struk-turelle ændringer; beklager, at meddelelsen ikke i tilstrækkelig grad omhandler uddannelse, efter- og videre-
uddannelse; opfordrer medlemsstaterne til at øge indsatsen for at tiltrække flere unge studerende til de
tekniske og videnskabelige studier;13.12.2006 C 303 E/647 Den Europæiske Unions Tidende
Onsdag, den 5. juli 2006DA
14. glæder sig over, at Kommissionen anerkender, at en veluddannet og fleksibel arbejdsstyrke er EU's
vigtigste ressource og konkurrenceparameter; opfordrer EU til at koncentrere sig om at styrke arbejds-
tagernes kompetenceudvikling på alle niveauer, specielt blandt de ufaglærte;
15. glæder sig desuden over Kommissionens forslag om at afhjælpe den mangel på specifikke kvalifikati-
oner, som industrien står over for, ved at føre en politik, der tilskynder til gennemsigtighed, overførsel oganerkendelse af kvalifikationer, og som gør det muligt at identificere de nuværende behov med hensyn tilkvalifikationer og de områder, hvor kvalifikationer savnes;
16. konstaterer, at det er nødvendigt at investere mere effektivt i en opkvalificering af de menneskelige
ressourcer, bl.a. gennem operationelle uddannelsesprogrammer inden for videnskab og teknologi medgaranti for kvalitet og en bred vifte af uddannelsesmuligheder i de forskellige medlemsstater;
17. opfordrer virksomhederne til at sikre de bedst mulige uddannelsesforhold for arbejdstagere gennem
efter- og videreuddannelse af deres ansatte, hvor virksomhederne opstiller kompetenceplaner og generelt
tager ansvar for efter- og videreuddannelsen af deres medarbejdere;
18. mener, at overførsel af viden og anvendelse af forskningsresultater i forbindelse med nye produkter og
processer stadig er for ringe inden for fremstillingsindustrierne, herunder navnlig med hensyn til SMV'er;
finder i den henseende, at der er et tydeligt behov for at lukke den aktuelle kløft mellem forskerne ogmarkedssektoren; er overbevist om, at der skal rettes særligt fokus på at løse dette problem i fællesskab;opfordrer Kommissionen og medlemsstaterne til hurtigt at fremlægge konkrete foranstaltninger til løsningheraf; erindrer i den forbindelse om, at man på effektiv vis bør udnytte de muligheder, som ramme-programmet for konkurrenceevne og innovation frembyder;
19. mener, at det er nødvendigt at tage hensyn til de små virksomheders og mikrovirksomhedernes
karakteristika, da deres problemer ikke er de samme som de store virksomheders;
20. erkender, at der må oprettes ordninger for direkte støtte til forskningsaktiviteter i konsortier, som
inddrager virksomheder og forskningscentre eller forskergrupper fra universiteterne for på denne måde at
sikre en hurtigere overførsel af kompetencer og teknologi;
21. understreger i overensstemmelse med 2006-rapporten fra gruppen af uafhængige eksperter vedrø-
rende F&U og innovation »Creating an Innovative Europe«, at statsstøtte til andre virksomheder end SMV'er
er hensigtsmæssig, når den har til formål at fremme samarbejdet med andre virksomheder, med SMV'er,universiteter i »åbne innovationsgrupper«, ekspertisecentre og F&U-programmer, som gennemføres ifællesskab;
22. understreger, at EU's velstand er afhængig af udviklingen af førsteklasses innovative europæiske
industrier;
23. bifalder begrebet teknologiplatforme, som vil sætte skub i udviklingen af forskningsområder, der kan
opfylde markedets krav; mener dog, at det er nødvendigt med øget finansiering til anvendt forskning, somkan føre til innovative produkter; glæder sig i den forbindelse over Den Europæiske Investeringsbanks (EIBs)
planer om væsentligt at forøge finansieringen til vækstfremmende investeringer i forskning og udvikling
samt SMV; erindrer om konklusionerne fra ovennævnte Europæiske Råd i Bruxelles vedrørende et forventetbeløb på op til 30 mia. euro i form af risikovillig kapital og garanterede banklån med henblik på at støtte
innovation og styrke aktionerne inden for forskning og udvikling; opfordrer Kommissionen og EIB tilsammen med den private sektor at følge op på disse konklusioner i praksis;
24. understreger det store potentiale, som nanovidenskaberne og -teknologierne udgør, og opfordrer
indtrængende industrisektoren til at holde sig informeret om de teknologiske fremskridt og om det europæ-iske handlingsprogram 2005-2009 på dette område for at kunne udnytte de muligheder og nye udsigter, der
tegner sig for de enkelte erhvervssektorer;
25. understreger problemet med adgang til finansiering og risikovillig kapital, især for nystartede iværksæt-
tere og SMV; anmoder derfor Kommissionen om i høj grad at inddrage EIB og Den Europæiske Investerings-
fond i arbejdet med de sektorbestemte initiativer;13.12.2006 C 303 E/648 Den Europæiske Unions Tidende
Onsdag, den 5. juli 2006DA
26. udtrykker tilfredshed med nedsættelsen af en gruppe på højt plan, der skal påse, at der er sammen-
hæng i lovgivningen på områderne industri, energi og miljø med det formål at forbedre bæredygtighed og
konkurrenceevne; gør opmærksom på nødvendigheden af ikke kun at analysere elmarkedet, men ogsåmarkedet for naturgas i betragtning af den store betydning, dette har for en række fremstillingsindustrier;
27. påpeger, at fremstillingsindustrierne ofte er præget af regional koncentration; opfordrer derfor indtræn-
gende de regionale og nationale myndigheder til i tæt samarbejde med de økonomiske og sociale aktører atudforme lokale strategiske planer for områder, der er eller kan blive centre for innovative fremstillings-klynger; anmoder i den forbindelse om, at de lokale strategier rettes mod en bedre udnyttelse af denrigdomsskabende primære sektor, forskningspotentialet og de fordele, de enkelte regioner frembyder iforhold til de øvrige; opfordrer medlemsstaterne til i den forbindelse at udnytte mulighederne under
strukturfondene bedst muligt;
28. påpeger, at de fremtidige europæiske industripolitiske tiltag ikke kun skal tage hensyn til den sektor-
specifikke dimension, men også til den territoriale; bemærker, at områder med en stærk koncentration af
fremstillingsindustrier kræver, at der udformes industri- og handelsstrategier, der er i stand til at imøde-
komme disse områders særlige behov; kræver derfor, at Kommissionen følger op på de forslag, som er inde-holdt i dens meddelelse, ved efterfølgende at undersøge muligheden for at styrke samarbejdet mellem deregioner, som støder på samme problemer og udfordringer, samt muligheden for at etablere netværk mellemde fremstillingsvirksomheder, der er etableret i disse regioner med det formål at fremme udviklingen ogkoordineringen af hensigtsmæssige industrielle og økonomiske strategier;
29. støtter Kommissionens forslag, hvis sigte er at indarbejde industripolitikken i og koordinere den med
de andre politikker, særlig samhørigheds- og miljøpolitikken, FoU-politikken og energipolitikken; konstaterer,at der er en indbyrdes sammenhæng mellem samhørighedspolitikken og industripolitikken, idet der er behovfor infrastrukturer og menneskelige ressourcer for at sikre en vellykket industripolitik og styrke den vigtige
rolle, som de europæiske samarbejdsudvalg spiller, ligesom det er nødvendigt at sikre kohærens mellem de
forskellige politikker samt en bedre inddragelse af samfundet;
30. mener, at sektorer, der står over for hård international konkurrence, bør gennemføre foranstaltninger
til fremme af deres omstrukturering og modernisering; henviser i den henseende til en række initiativer,
f.eks. LeaderSHIP 2015, CARS21 og den højtstående gruppe for tekstil og beklædning, som gode eksempler;opfordrer Kommissionen til at fremsætte konkrete forslag inden efteråret 2006, idet en hurtig indsats ernødvendig for disse sektorer, med henblik på vedtagelse i Rådet, efter en udtalelse fra Europa-Parlamentet,inden udgangen af 2006; glæder sig over Kommissionens planer om at etablere sådanne sektorbestemteinitiativer for medicinalindustrien, den kemiske industri, forsvarsindustrien, rumindustrien og maskinindu-
strien;
31. mener, at inden for de enkelte sektorer bør arbejdstagernes faglige organisationer, forbrugersammen-
slutninger og arbejdsgiversammenslutninger inddrages i debatten, så de kan bidrage til, at denne politik
bliver mere hensigtsmæssig og omfattende;
32. understreger, at det er vigtigt at etablere en dialog med alle de berørte parter og glæder sig over, at der
er nedsat en gruppe på højt niveau om konkurrence, energi og miljø;
33. glæder sig over oprettelsen af Den Europæiske Fond for Tilpasning til Globaliseringen; insisterer på, at
den skal fokusere på at hjælpe arbejdstagere, der afskediges på grund af globaliseringen, med at finde nyejob, hovedsagelig ved at forbedre og tilpasse deres kvalifikationer;
34. kræver, at der ikke må gives EU-støtte til virksomheder, som efter at have modtaget en sådan støtte i
en medlemsstat flytter deres produktionsaktiviteter til et andet land uden fuldt ud at have overholdt deaftaler, som de har indgået med den pågældende medlemsstat;
35. kræver, at arbejdstagernes rettigheder beskyttes i forbindelse med omstrukturering af industrivirksom-
heder, og at der i fuldt omfang sikres information til arbejdstagernes repræsentative organer;
36. påpeger, at dialog mellem ledelse og arbejdstagere spiller en vigtig rolle i forhold vedrørende moderni-
sering og i udformningen af metoder til at imødekomme og gennemføre de ændringer, der er nødvendige
for, at sektorer kan forblive eller blive konkurrencedygtige;13.12.2006 C 303 E/649 Den Europæiske Unions Tidende
Onsdag, den 5. juli 2006DA
37. opfordrer Kommissionen til at foretage en dybdegående analyse af den aktuelle situation i fremstil-
lingsindustrierne i de nye medlemsstater og de fremtidige udfordringer og at påse, at fællesskabslovgivningen
anvendes korrekt, hvorefter det skulle være muligt at opnå samlede data for de 25 medlemsstater og pågrundlag af disse at foretage en analyse af de forskellige sektorer og fremsætte anbefalinger vedrørendeindustripolitikken;
38. anmoder Kommissionen om at udvikle nye tiltag til fordel for de virksomheder, der fortrinsvis ekspor-
terer og investerer i forsknings- og innovationsprojekter;
39. opfordrer Kommissionen til at fokusere på området for markedstilsyn og kampen mod ulige konkur-
rence og forfalskning; anmoder Kommissionen om inden udgangen af 2006 at fremlægge konkrete forslagvedrørende beskyttelse og styrkelse af intellektuelle ejendomsrettigheder; finder det i denne forbindelsenødvendigt at forstærke indsatsen omkring bekæmpelsen af import af kopivarer fra tredjelande, idetmedlemsstaterne med henblik herpå udveksler oplysninger og anvender de mest avancerede teknologier ved
EU's indførselssteder for at bekæmpe denne praksis;
40. anmoder Kommissionen om at kontrollere og registrere, om importerede produkter er i overensstem-
melse med EU-lovgivningen til beskyttelse af miljøet og forbrugersundhed, og at vurdere, om de europæiskeprodukters konkurrenceevne lider herunder;
41. understreger vigtigheden af markedsadgang for fremstillingsindustrierne; opfordrer Kommissionen til
at fortsætte indsatsen med henblik på i samarbejde med de berørte sektorer at identificere de internationale
fremgangsmåder, der kan have negative følger for de europæiske virksomheders konkurrenceevne, specieltregler og støtte, og overvinde hindringer for handel og investering, der er i strid med internationale regler;mener, at bilaterale aftaler er en god mulighed for at overvinde disse udfordringer på en retfærdig,gennemskuelig og fremadrettet måde, således at gensidighedsprincippet bliver hovedreglen i EU'shandelsforbindelser;
42. understreger, at lovgivning, der sigter mod at inkorporere miljøspørgsmål i de økonomiske politikker
og strategier, bør tillade medlemsstaterne en vis fleksibilitet med hensyn til valget af økonomiske ogfinansielle instrumenter;
43. mener, at det i forbindelse med de foranstaltninger, der skal vedtages, særlig inden for rammerne af
WTO, er nødvendigt at tage hensyn til konteksten og de særlige karakteristika for hver sektor, de eventuellemuligheder og udfordringer samt de problemer, den enkelte medlemsstat står over for;
44. opfordrer medlemsstaterne og Kommissionen til at forfølge mål for en bæredygtig udvikling ved at
bringe ligevægt mellem de økonomiske, sociale og miljømæssige aspekter;
45. pålægger sin formand at sende denne beslutning til Rådet og Kommissionen samt til medlemsstaternes
regeringer og parlamenter.13.12.2006 C 303 E/650 Den Europæiske Unions Tidende
Onsdag, den 5. juli 2006DA